lí)04. évi február 2-áról és február 24-éről. 
153 
Dr. Pávai Gábor felhozza, hogy neki is személyes 
tapasztalatai vannak e téren, amennyiben az állami kórház 
belgyógyászati osztályán nagyobb számú betegeknél egy nagyobb- 
ilyfajta aparátussal az igazgató úr szívessége folytán végeztek 
erre vonatkozólag kísérleteket. Ezen apparátus 1320 liter 
comprimmált oxygént tartalmaz. Súlya 25 kilogramm, de 
ügyetlen, nehézkes, mert nincsenek oldalfoggantyúi s a tologatása 
kényelmetlen. Az eddig használt 30 literes tömlők síppal voltak 
ellátva, de nehezen beszerezhetők és szintén ügyetlenek voltak. 
Felemlíti a már régebben használatos »Sabatiére«-féle 
készüléket, amelynél oxyferrinből állíttatik elő az éleny. A mi 
a saját tapasztalatait illeti, úgy eddigelé azt látta, hogy emphyse- 
mások, tüdővészeseknél, szívbajosoknál, bronchitikusoknál, álta- 
lában a légző és vérkeringési szervek bántalmainál az oxygén 
belehelése megkönnyebbülést szerez, szintúgy haldoklóknál is. 
Egyébként hosszabb idő múlva további kisérletezéseinek 
eredményeiről még be fog számolni. 
Harmadik ülés 1904. február 24-én. 
Elnök: Dr. Pávai Vájná Gábor. Jegyző: Dr. Kovács 
Jónás. 
Dr. Velits Dezső a f. évben megtartott első ülésben 
bemutatott carcinomás betegről referál, kinél totál exstirpatiot 
végzett — portiorák volt, az uterus collúm hátsó ajkán, teljesen 
jól határolva. Ez azon alak, melynél a régiebbek megelégedtek 
a supravaginal'is amputatióval, ma már azonban az ép szövetben 
a totál exstirpatiót végzik. Bemutatja a beteget. 
.Azután tuberculosis peritonei esetét mutatja be. 23 éves 
virgo, nagyfokú ascitessel, tüdők épek; szív, vesék, máj szintén. 
Lázasan jött az intézetbe. Január 29-én végezte a laparatomiát 
a savó kibocsátása után (9 liter) iparkodva, hogy levegő bőven 
ju.sson be, mintegy szellőztetve a hasüreget. Amit várt azonban 
nem ért el, mert a beteg utóbbi időben újból lázas, ha nem 
is oly nagy fokban, s a hasvízkór is újból jelentkezik. 
Dr. Fis Cher Jakab egy esetében szintén tuberculosis 
peritonei miatt Dr. Schmid Hugó végzett laparotomiát, de a 
tuberculosis már oly általános volt, hogy a laparatomia nem 
segített. 
